
 Европейски съюз                                                                                                                                                                          ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ: ЕВРОПА ИНВЕСТИРА В СЕЛСКИТЕ РАЙОНИ

СДРУЖЕНИЕ С НЕСТОПАНСКА ЦЕЛ                                              «МЕСТНА ИНИЦИАТИВНА ГРУПА – АЙТОС»

ОБЯВА 

Обществено обсъждане на проект на Насоки по  Мярка 7.2 „Инвестиции в създаването, подобряването или разширяването на всички видове малка по мащаби инфраструктура“ от стратегията за ВОМР на СНЦ „Местна инициативна група – Айтос“ 

	дата на откриване 
	14.03.2024 г.

	дата на приключване
	21.03.2024 г., 23.59 ч.


СНЦ „Местна инициативна група-Айтос” представя за обсъждане проект на Насоки за кандидатстване по процедурa чрез подбор на проектни предложения по Мярка 7.2 „Инвестиции в създаването, подобряването или разширяването на всички видове малка по мащаби инфраструктура“  с няколко крайни срока от Стратегията за ВОМР на СНЦ „МИГ-Айтос“, финансирана от Програмата за развитие на селските райони 2014-2020 г.

Проектът на Насоки включващи, Условията за кандидатстване, Условията за изпълнение и приложенията към тях по процедурата се публикува на основание чл.26, ал.4 от Закона за управление на средствата от европейските фондове при споделено управление.

Целта на процедурата е подобряване на качеството на живот и на услугите за местните общности.
Общият размер на безвъзмездната финансова помощ по настоящата процедура е 186 670,60 (сто осемдесет и шест хиляди шестотин и седемдесет лева и 60 стотинки) лева.

Подпомагат се проекти за:

· Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях;

· Изграждане и/или обновяване на площи за широко обществено ползване, предназначени за трайно задоволяване на обществени потребности;

· Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца и възрастни, включително транспортни средства;

· Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност.
· Изграждане, реконструкция, ремонт, оборудване и/или обзавеждане на спортна инфраструктура;

· Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, включително мобилни такива, включително и дейности по вертикалната планировка и подобряване на прилежащите пространства;

· Реконструкция, ремонт, оборудване и/или обзавеждане на общинска образователна инфраструктура с местно значение.
Допустими за подпомагане са:
· Община Айтос- за всички допустими дейности и разходи.

· Юридически лица с нестопанска цел - за дейности, свързани със социалната и спортната инфраструктура, образованието и културния живот;

· Читалища – за дейности, свързани с културния живот.

Важно! 

Kaндидатите трябва да имат седалище и адрес на управление на територията на МИГ-Айтос.
Допустими разходи:

· строителство, реконструкция, рехабилитация, изграждане, обновяване, ремонт и/или реставрация на сгради и/или помещения и/или друга недвижима собственост, съгласно допустимите за подпомагане дейности;

· закупуване на нови транспортни средства, оборудване и обзавеждане до пазарната им стойност, вкл. чрез финансов лизинг, съгласно допустимите за подпомагане дейности;

· придобиване на компютърен софтуер, патентни и авторски права, лицензи, регистрация на търговски марки, до пазарната им стойност;

· разходи, свързани с проекта, в т.ч. разходи за хонорари за архитекти, инженери и консултанти, консултации за икономическа и екологична устойчивост на проекта, извършени, както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. 1, 2 и 3. 

Важно! 

По процедурата е предвидено изцяло електронно подаване и оценка на проектните предложения, което ще се извършва чрез Информационната система за управление и наблюдение (ИСУН 2020) с използването на Квалифициран електронен подпис (КЕП). Проектът на Насоки, включващи Условията за кандидатстване, Условията за изпълнение и приложенията към тях по процедурата се публикуват на основание чл. 26, ал. 4 от Закона за управление на средствата от европейските фондове при споделено управление.

Писмени възражения и предложения по горепосочените документи могат да се изпращат в срок от 14 март 2024 год. до 21 март 2024 год. (включително) на следната електронна поща: mig_aytos@abv.bg
Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc” или “docx”, а не да бъдат сканирани или нанасяни в отделните документи от пакета.

Можете да изтеглите проекта на документи от тук:
Условия за кандидатстване 7.2 МИГ-Айтос
Документи към условията за кандидатстване 7.2 МИГ-Айтос
Условия за изпълнение 7.2 МИГ-Айтос
Документи към условията за изпълнение 7.2 МИГ-Айтос
Обява за прием на проектни предложения 7.2  МИГ-Айтос

